फी समे ने करवट बदली, तां बदरी बी बदलन लगा। उसने आलू-गंडे दी फेरी शुरू कीती। किछ कमाया, फी जोड़ेया, कम्म बदेया। रास बदी। उन्नै हट्टी कराए पर लेई। फी मसालें दा कम्म रक्खी लेया। इस चाली उन्दे मांदे दिन मुक्कन लगे ते किस्मतू दा सतारा चमकी पेया। अज्ज मडी दे बड्डे 2 आड़तियें च उसदा शमार होदा ऐ। किन्ने गदाम न, किन्नी जैदैद ऐ. किन्ना माल-सबाब ऐ, नौकर चाकर न, जबानी उनेंगी बी इसदा पता नेईं ऐ। मसालें दी बदौलत ओ बने, इसगी दुनियां जानदी ऐ। बदरी हून सेठ बदरी प्रताप खुआन्दा ऐ। दौलत जे किछ निं खुआ ओ थोड़ा!